Doppelganger

Doppelgänger (saksa keeles 'libateisik') on 2022. aasta algusest Venemaa poolt käivitunud desinformatsioonioperatsioon, mille käigus luuakse lääneriikide suurematele meediaväljaannetele netikloonid, kopeerides nende kujundust. See operatsioon on osa Venemaa infosõjast Ukraina vastu. Kampaania avastas 2022. aasta septembris EU DisinfoLab, mis andis sellele nime "Operatsioon Doppelganger".https://www.disinfo.eu/wp-content/uploads/2022/09/Doppelganger-1.pdf

Selles desinformatsiooni levitamise toimingus kasutatakse digitaalsete teisikute loomist, mis jäljendavad sihtriigi suuremaid meediaväljaandeid või organisatsioone, kopeerides nende veebisaitide kujundust. Need digitaalsed kaksikud on installitud domeeninimedele, mis võivad tavalist Interneti-kasutajat petta. Facebookis ja Twitteris luuakse palju võltskontosid, et neid tsiteerida ja levitada.https://www.francetvinfo.fr/monde/europe/manifestations-en-ukraine/guerre-en-ukraine-ce-que-l-on-sait-de-l-operation-de-desinformation-russe-doppelganger-qui-a-vise-la-france_5887325.html Edastatud narratiiv sisaldab peamiselt nelja teemat: sanktsioonid Venemaa vastu on ebatõhusad, läänlased on russofoobid, Ukraina armee on barbaarne ja koosneb neonatsidest, Ukraina pagulastel on Euroopa riikidele negatiivne mõju. Prantsuse välisministeeriumi veebilehekülge kopeeriv võltssait teatas, et Prantsusmaa on kehtestanud "igale rahatehingule" 1,5% maksu, et rahastada Ukraina sõjalist toetust. See oli täiesti vale ja just see sundis Prantsuse ametivõime seda lugu avalikustama. Samas nende võltssaitide graafiline täpsus ja keerukus on viidud tasemele, mis on siiani konkurentsitu. https://www.rtbf.be/article/guerre-en-ukraine-la-france-visee-par-doppelganger-une-operation-de-desinformation-russe-de-grande-ampleur-11213594 

13. juunil 2023 teatas Prantsusmaa välismaiste digitaalsete häiretega võitlev organisatsioon Viginum, et võltsitud on 355 Prantsuse domeeninime. Prantsusmaal loodi dubleerivad veebisaidid sellistele üleriigilistele meediaväljaannetele nagu Le Monde, 20 minutes, Le Figaro ja Le Parisien, samuti Prantsusmaa välisministeeriumi veebisaidile. Võltssaidid sarnanesid igas mõttes originaalidega, välja arvatud domeeninimi: aadress võib seetõttu lõppeda .fr asemel .lft-ga. Saksamaal võltsiti väljaandeid nagu Bild, Frankfurter Allgemeine Zeitung, Der Spiegel ja Die Welt. Koopia on nii põhjalik, et selles sisalduvatel hüperlinkidel klõpsates pääsete päris ajalehe teistele artiklitele. Seda praktikat nimetatakse "tüposkvottimiseks". "Prantsusmaa võimud on rõhutanud Prantsusmaa vastu suunatud digitaalse teabega manipuleerimise kampaania olemasolu, milles osalesid Vene riigiüksused või Vene riigiga seotud üksused, võimendades valeinfot. Venemaa saatkondade ja kultuurikeskuste kaasamine, kes osalesid aktiivselt selle kampaania tugevdamises, sealhulgas oma institutsionaalsete kontode kaudu sotsiaalvõrgustikes, on uus näide hübriidstrateegiast, mida Venemaa rakendab demokraatliku arutelu tingimuste kahjustamiseks," ütles Prantsusmaa välisminister Catherine Colonna 13. juunil 2023.https://www.huffingtonpost.fr/international/article/guerre-en-ukraine-qu-est-ce-que-l-operation-doppelganger-que-la-russie-a-menee-en-france_219177.html https://www.leparisien.fr/high-tech/campagne-de-desinformation-russe-ce-que-lon-sait-apres-les-accusations-de-la-france-envers-moscou-13-06-2023-3U6DGC7U6VHVHHICJZGVA7VSVY.php

Teised sihtriigid, mille meediat ja organisatsioone rünnati, olid Itaalia, Ühendkuningriik (sh väljaanne The Guardian) ja Ukraina.https://www.lemonde.fr/pixels/article/2023/06/13/revelations-sur-doppelganger-la-campagne-de-desinformation-russe-denoncee-par-la-france_6177446_4408996.html 2023. aasta suvel kopeerisid Venemaa talitused USA Fox News Channeli, The Washington Posti ja NATO meediasaite.https://www.lemonde.fr/pixels/article/2023/08/29/doppelganger-la-campagne-de-manipulation-russe-se-poursuit_6186948_4408996.html Venemaa on hübriidsõjaga võtnud sihikule ka prantsuskeelse Lääne- ja Kesk-Aafrika, luues võltsitud kodanikuühiskonna organisatsioone mis edastavad prantsusevastast ja venemeelset sõnumit.https://thehackernews.com/2023/09/meta-takes-down-thousands-of-accounts.html 

Operatsiooni esialgne struktuur kannab nime RRN, mis on oma nime saanud venemeelse saidi RRN (Reliable Recent News) järgi. See loodi paar kuud pärast Ukraina sõja algust ja jagas arvukalt valesid, eriti Butša veresauna väidetava lavastamise kohta.

Septembri lõpus 2022 teatas Facebooki emafirma Meta oma platvormil Venemaalt pärit "salajase mõjutamise" operatsiooni lammutamisest. Facebook oli sel ajal kustutanud enam, kui 1600 kontot ja 700 lehekülge, mis olid seotud selle suure desinformatsioonioperatsiooniga.

Võltsitud on kuulsuste nagu Beyoncé, Oprah, Gigi Hadid, Lady Gaga, Jennifer Lopez, Justin Bieber, Shakira, Gwyneth Paltrow ja Cristiano Ronaldo sotsiaalmeediasaite, kus nad justkui esinevad Ukraina toetamist hukkamõistvate avaldustega.https://www.wired.com/story/russia-ukraine-taylor-swift-disinformation/ 17. märtsil 2024 "lekkis" Venemaa meediast – sealhulgas uudisteagentuuridest TASS ja Sputnik – pressiteade, milles teatati Inglise kuninga Charles III surmast ning seda võltsinfot jagati sotsiaalvõrgustikes laialdaselt.https://www.parismatch.com/royal-blog/kate-middleton-les-theories-du-complot-sur-la-princesse-viendraient-de-russie-236032

Alates 25. oktoobrist 2023 on Venemaa levitatav võltsmeedia hakanud kasutama Iisraeli-Palestiina konflikti lääneriikide diskrediteerimiseks. Peamine ülesanne on panna inimesi uskuma, et toetus Iisraelile asendab toetamist Ukrainale ning viimasest hakatakse tasapisi loobuma. Võltsitud artiklid ilmuvad vene, ukraina, inglise, saksa ja heebrea keeles ning neid levitavad Twitteri robotid.https://observers.france24.com/fr/europe/20231103-doppelg%C3%A4nger-une-nouvelle-campagne-de-propagande-russe-instrumentalise-la-guerre-%C3%A0-gaza

Juunis 2024 enne Euroopa Parlamendi valimisi oli interneti pandud võltsveebiartikleid Prantsusmaa ajakirjast Le Point ja päevalehest Le Parisien ning mitmeid prantsuskeelseid ajaveebipostitusi. Neid artikleid jagasid mitusada X-i kontot, millest mõned on vahepeal peatatud. Valeartiklites teatati, et Prantsusmaa president Emmanuel Macron "äratab sõda", samas kui parempopulistliku liidri Marine Le Peni "õigus" ehitab "tuleviku Prantsusmaad".https://www.radiofrance.fr/franceinter/podcasts/l-info-de-france-inter/l-info-de-france-inter-2129415

 Sanktsioonid 
28. juuli 2023 kehtestas Euroopa Liit viiele Doppelgängeriga seotud ettevõttele sanktsioonid ja külmutas nende varad. Need on tehnoloogiaettevõtted Social Design Agency ja Structura National Technologies, agentuur Inforos (Venemaa sõjaväeluure GRU üksuse 54777 hallatav), Vene Diasporaa Instituut (Euroopa Liit on määratlenud selle Venemaa sõjaväeluure GRU hallatavana) ja MTÜ Dialoog (seotud Venemaa presidendi administratsiooniga). Seitsmel nende organisatsioonidega seotud inimesel on Euroopa Liitu sisenemine keelatud.https://www.lemonde.fr/pixels/article/2023/07/31/doppelganger-l-ue-sanctionne-des-entites-russes-derriere-l-operation-de-desinformation_6183988_4408996.html

 Viited 

Kategooria:Propaganda